**HATÁSVIZSGÁLAT**

**Tiszakécske Város Önkormányzatának 2020. évi költségvetéséről szóló 29/2019. (XII.19.) önkormányzati rendelet módosításáról szóló rendelet-tervezethez**

A jogalkotásról szóló 2010. évi CXXX. törvény 17. § alapján a jogszabály előkészítője előzetes hatásvizsgálattal felméri a szabályozás várható következményeit. A törvény 17.§ (2) bekezdése alapján az előzetes hatásvizsgálat során az alábbi tényezők vizsgálata szükséges:

1. A tervezett jogszabály társadalmi, gazdasági, költségvetési hatása

A rendelet-tervezet magába foglalja Tiszakécske Város Önkormányzata és az önkormányzat által irányított költségvetési szervek költségvetésének módosítását.

A rendeletben foglaltak végrehajtása hatással van a helyi társadalomra.

1. Környezeti és egészségi következményei

A költségvetés módosítás tartalmaz az egészségügyi és szociális feladatok ellátását érintő változásokat, melyek pozitív kihatással vannak a település lakosságának egészségi állapotára, szociális életkörülményeire

1. Adminisztratív terheket befolyásoló hatásai

A rendeletben foglaltak végrehajtásának adminisztratív terheket befolyásoló hatásai nincsenek.

1. A jogszabály megalkotásának szükségessége, a jogalkotás elmaradásának várható következményei

Az Áht. 34.§ (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a képviselő-testület dönt.

1. A jogszabály alkalmazásához szükséges személyi, szervezeti, tárgyi és pénzügyi feltételek

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**ÁLTALÁNOS INDOKOLÁS**

Az államháztartásról szóló 2011. évi CXCV. törvény (a továbbiakban: Áht.) 34. § (4) bekezdésének előírása értelmében Tiszakécske Város Önkormányzatának Képviselő-testülete az Áht. 34.§ (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítani köteles a költségvetési rendeletét. Ha év közben az Országgyűlés - a helyi önkormányzatot érintő módon - a 14. § (3) bekezdése szerinti fejezetben meghatározott támogatások költségvetési kiadási előirányzatait zárolja, azokat csökkenti, törli, a Képviselő-testület az intézkedés kihirdetését követően haladéktalanul módosítja költségvetési rendeletét.

Az Áht. valamint annak végrehajtásáról szóló 368/2011. (XII.31.) Korm. rendelet a költségvetés tartalmi elemeit szabályozza, mely alapján a rendelet-tervezet összeállításra került.

**RÉSZLETES INDOKOLÁS**

Az 1. §-hoz

Ez a szakasz tartalmazza a költségvetés főösszegeit a finanszírozási forrás megjelölésével, valamint a kiadási kiemelt előirányzatok összegeit.

A 2. §-hoz

Ebben a szakaszban kerülnek felsorolásra a módosított mellékletek.

A 3. §-hoz

Ez a szakasz tartalmazza a hatályba léptető rendelkezést.